Յայտագրին առաջին բաժինը վերջ գտաւ, երբ Երեւանի հիմնադիր թագաւորը իր պատուիրակներով հրաժեշտ տուաւ սրահին: Այնուհետեւ, տօնակատարութիւնը շարունակուեցաւ բակին մէջ: Պարուսոյց Թագուհի Պէզաթեանի խմբավարած պարախումբը աշխոյժ ներկայացում մը կատարեց: Այդ խանդավառութեան մէջ աշակերտներն ու հիւրերը վայելեցին թարմ լաւաշը, հայրենաշունչ երաժշտութիւնը եւ աշխարհի հնագոյն մայրաքաղաքներէն մէկուն՝ Երեւանին տարեդարձը տօնելու բացառիկ առիթը: